
Նոյեմբերի 7-ին Մոսկվա կինոթատրոնի Կապույտ դահլիճում տեղի կունենա Հարություն  Խաչատրյանի  «Անվերջ փախուստ,  հավերժ վերադարձ» հեղինակային կինոշարքի առաջին  ֆիլմի`«Հայկ.փախուստ»-ի ցուցադրությունը:


Կինոռեժիսոր Հարություն Խաչատրյանին տարիներ շարունակ հետաքրքրել է այն  մարդկանց ճակատագիրն ու կենսակերպը, որոնք տարբեր պատճառներով  լքել են հայրենիքը կամ ընդհակառակը,  ծնվելով և կյանքի զգալի մասն ապրելով տարբեր երկրներում, վերադարձել են Հայաստան:


«Անվերջ փախուստ, հավերժ վերադարձ» ֆիլմաշարը նվիրված է այսօրվա Հայաստանի ամենացավոտ խնդրին՝ արտագաղթին: Յուրաքանչյուր ֆիլմում պատմվում է մի հերոսի մասին՝ թատերական ռեժիսորի, ինժեների, նկարչի, դերասանի, երգահանի:


«Հայկ. Փախուստ» Ֆիլմի նյութը ընդգրկում է 1987-ից մինչև մեր օրերը  նկարահանված տեսանյութեր:  Ֆիլմի պատումը թատրոնի ռեժիսոր  Հայկի մասին է. նրա նախաձեռնությունների, ձեռքբերումների, պայքարի ու անվերջ ձգվող փնտրտուքների: Թվում է` 20 տարիների ընթացքում նրա  խնդիրները չեն լուծվել. նրա հակասություններով լի խոսքը  գրեթե չի փոխվել.... Ֆիլմն այս տարի Հայակ ազգային կինոմրցանակաբաշխությունում արժանացավ «Լավագույն վավերագրական ֆիլմ» և «Լավագույն ռեժիսոր»  անվանակարգերի գլխավոր մրցանակներին:


 
